# Bemærkninger om Wi-Fi-forbindelse

Vigtigt

- Hvis en enhed er tilsluttet til internettet via en trådløs router, og du herefter tilslutter den til en printer i tilstanden Direkte forbindelse (Direct Connection), vil den eksisterende forbindelse mellem enheden og den trådløse router blive deaktiveret. I dette tilfælde kan enhedens forbindelse automatisk skifte til mobildatanetværket, afhængigt af enheden. Hvis du opretter forbindelse til internettet via mobildatanetværket, kan du blive opkrævet for dette afhængigt af dit abonnement.

  - Hvis du opretter forbindelse fra en enhed til printeren ved hjælp af Direkte forbindelse (Direct Connection), gemmes forbindelsesoplysningerne i Wi-Fi-indstillingerne. Denne enhed kan være tilsluttet printeren automatisk, selv efter den er blevet afbrudt, eller hvis den er tilsluttet en anden trådløs router.
  - Hvis du vil forhindre automatisk forbindelse til printeren i tilstanden Direkte forbindelse (Direct Connection), skal du ændre forbindelsestilstanden, efter du har brugt printeren, eller indstille den, så der ikke automatisk oprettes forbindelse, i Wi-Fi-indstillingerne på enheden.
    Du kan finde oplysninger om, hvordan du ændrer din enheds indstillinger, i vejledningen til enheden, eller du kan kontakte producenten.

- Afhængigt af dit miljø kan internetforbindelsen gå tabt, hvis du tilslutter en enhed og printeren ved hjælp af Direkte forbindelse (Direct Connection). I det tilfælde kan printerens webtjenester ikke bruges.
- Hvis en enhed allerede er tilsluttet til et netværk, kan du ikke tilslutte den til en printer i tilstanden Direkte forbindelse (Direct Connection). Deaktivér forbindelsen til netværket, og fortsæt derefter med konfigurationen.
- I tilstanden Direkte forbindelse (Direct Connection) er det muligt at oprette forbindelse med op til fem enheder samtidig. Hvis du forsøger at tilslutte en sjette enhed, vises en fejlmeddelelse.
  Hvis der opstår en fejl, skal du afbryde en enhed, der ikke anvender printeren, og derefter konfigurere indstillingerne igen.
- Enheder, der er forbundet med printeren ved hjælp af Direkte forbindelse (Direct Connection), kan ikke kommunikere indbyrdes.
- Firmwareopdateringer til printeren er ikke tilgængelige, når du bruger Direkte forbindelse (Direct Connection).
- Hvis du med en enhed har oprettet forbindelse til printeren uden en trådløs router, og du ønsker at opsætte den igen med den samme forbindelsesmetode, skal du først afbryde den. Deaktiver forbindelsen mellem enheden og printeren i indstillingerne i skærmbilledet Wi-Fi.