# Poznámky ku pripojeniu Wi-Fi

- Skontrolujte, či je pripojený počítač aj bezdrôtový smerovač (A). Podrobné informácie o kontrole týchto nastavení nájdete v príručke dodanej s bezdrôtovým smerovačom alebo sa obráťte na jeho výrobcu.

- Konfigurácia, funkcie smerovača, nastavovacie postupy a nastavenia zabezpečenia bezdrôtových smerovačov sa líšia v závislosti od systémového prostredia. Podrobné informácie nájdete v príručke k bezdrôtovému smerovaču alebo sa obráťte na jeho výrobcu.
- Táto tlačiareň nepodporuje protokol IEEE802.11ac, IEEE802.11a ani IEEE802.11n (5 GHz). Skontrolujte, či zariadenie podporuje štandard IEEE802.11n (2,4 GHz), IEEE802.11g alebo IEEE802.11b.
- Ak je zariadenie nastavené na režim „Iba IEEE802.11n“, ako protokol zabezpečenia nemožno používať protokol WEP ani TKIP. Nastavte iné protokoly zabezpečenia zariadenia než WEP a TKIP alebo vyberte iné nastavenie než „Iba IEEE802.11n“.
  Prepojenie medzi zariadením a bezdrôtovým smerovačom sa počas zmeny nastavenia dočasne vypne. Na nasledujúcu obrazovku tejto príručky prejdite až po dokončení nastavenia.
- Ak zariadenie používate v kancelárii, poraďte sa so správcom siete.
- Ak sa pripojíte k sieti bez ochrany zabezpečenia, vaše osobné informácie môže získať tretia strana.
- Tlačiareň nemôžete súčasne používať prostredníctvom bezdrôtového i káblového pripojenia. LAN a USB možno používať súčasne.