# Poznámky ku pripojeniu Wi-Fi

Dôležité

- Ak je zariadenie pripojené na internet prostredníctvom bezdrôtového smerovača a potom ho pripojíte k tlačiarni v režime Priame pripojenie (Direct Connection), existujúce pripojenie medzi zariadením a bezdrôtovým smerovačom sa ukončí. V takom prípade sa v závislosti od zariadenia môže pripojenie zariadenia automaticky prepnúť na mobilné údajové pripojenie. Keď ste na internet pripojení pomocou mobilného údajového pripojenia, v závislosti od vašej zmluvy sa môžu účtovať poplatky.

  - Keď pripájate zariadenie a tlačiareň pomocou pripojenia Priame pripojenie (Direct Connection), informácie o pripojení sa uložia do nastavení siete Wi-Fi. Zariadenie sa môže k tlačiarni pripojiť automaticky aj po jeho odpojení alebo po jeho pripojení k inému bezdrôtovému smerovaču.
  - Ak chcete zabrániť automatickému pripojeniu k tlačiarni v režime Priame pripojenie (Direct Connection), po použití tlačiarne zmeňte režim pripojenia alebo v nastaveniach siete Wi-Fi zariadenia nastavte zariadenie tak, aby sa automaticky nepripájalo.
    Podrobné informácie o zmene nastavení zariadenia nájdete v príručke dodanej so zariadením alebo sa obráťte na jeho výrobcu.

- Ak pripájate zariadenie a tlačiareň pomocou pripojenia Priame pripojenie (Direct Connection), pripojenie na internet sa v závislosti od vášho prostredia môže stať nedostupným. V takom prípade nemožno používať webové služby tlačiarne.
- Ak už je zariadenie pripojené k sieti, nemôžete ho pripojiť k tlačiarni v režime Priame pripojenie (Direct Connection). Zrušte pripojenie k sieti a pokračujte v nastavovaní.
- V režime Priame pripojenie (Direct Connection) môžete súčasne pripojiť až päť zariadení. Ak je pripojených päť zariadení a pokúsite sa pripojiť šieste zariadenie, zobrazí sa chyba.
  Ak sa zobrazí chybová správa, odpojte od tlačiarne nepoužívané zariadenie a nastavenie znovu upravte.
- Zariadenia pripojené k tlačiarni pomocou pripojenia Priame pripojenie (Direct Connection) nemôžu medzi sebou komunikovať.
- Počas používania pripojenia Priame pripojenie (Direct Connection) nie sú dostupné aktualizácie firmvéru tlačiarne.
- Keď je k tlačiarni pripojené zariadenie bez použitia bezdrôtového smerovača a znova ho chcete nastaviť pomocou rovnakého spôsobu pripojenia, najprv ho odpojte. Na obrazovke nastavenia siete Wi-Fi zakážte pripojenie medzi zariadením a tlačiarňou.