# Megjegyzések a Wi-Fi-csatlakozáshoz

Fontos

- Ha egy, az internetre vezeték nélküli útválasztón keresztül csatlakozó eszközt egy Közvetlen kapcsolat (Direct Connection) módban lévő nyomtatóhoz csatlakoztat, akkor letiltódik az eszköz és a vezeték nélküli útválasztó között meglévő kapcsolat. Ilyenkor az eszköz kapcsolata (az adott eszköztől függően) automatikusan átválthat mobiltelefonos adatkapcsolatra. Ha mobiltelefonos adatkapcsolattal csatlakozik az internetre, akkor a szolgáltató (a szolgáltatási szerződéstől függően) adatforgalmi díjat számíthat fel.

  - Amikor egy eszközt a Közvetlen kapcsolat (Direct Connection) segítségével csatlakoztat a nyomtatóhoz, a csatlakoztatási adatok a Wi-Fi-beállítások között kerülnek mentésre. Előfordulhat, hogy az eszköz még azt követően is automatikusan csatlakozik a nyomtatóhoz, hogy leválasztotta vagy egy másik vezeték nélküli útválasztóhoz csatakoztatta.
  - A Közvetlen kapcsolat (Direct Connection) módban lévő nyomtatóhoz történő automatikus csatlakozás megelőzése érdekében a nyomtató használata után módosítsa a csatlakoztatási módot, vagy az eszköz Wi-Fi-beállításai között állítsa be, hogy ne az csatlakozzon automatikusan.
    Az eszköz beállításainak módosítását az eszközhöz mellékelt kézikönyv ismerteti, vagy kérdezze a gyártót.

- Ha a Közvetlen kapcsolat (Direct Connection) mód használatával csatlakoztat egy eszközt a nyomtatóhoz, akkor a környezettől függően előfordulhat, hogy megszűnik az internetkapcsolat. Ilyenkor nem használhatók a nyomtató webszolgáltatásai.
- Ha egy eszköz már csatlakozik egy hálózathoz, akkor azt nem lehet Közvetlen kapcsolat (Direct Connection) módban lévő nyomtatóhoz csatlakoztatni. Tiltsa le a hálózathoz való csatlakozást, majd folytassa a beállítást.
- A Közvetlen kapcsolat (Direct Connection) módban egyszerre legfeljebb öt eszköz csatlakoztatható. Ha megpróbál egy hatodik eszközt csatlakoztatni, amikor öt eszköz már csatlakoztatva van, hibaüzenet jelenik meg.
  Ha hibaüzenet jelenik meg, válasszon le egy olyan eszközt, amely nem használja a nyomtatót, majd ismételje meg a beállításokat.
- A Közvetlen kapcsolat (Direct Connection) segítségével a nyomtatóhoz csatlakoztatott eszközök egymással nem tudnak kommunikálni.
- A nyomtatón addig nem lehet a firmware-t frissíteni, amíg a nyomtató a Közvetlen kapcsolat (Direct Connection) módot használja.
- Ha egy eszközt vezeték nélküli útválasztó használata nélkül csatlakoztatott a nyomtatóhoz, és most újra be szeretné állítani ugyanazzal a csatlakoztatási módszerrel, akkor előbb válassza le. Az eszköz és a nyomtató közötti kapcsolatot a Wi-Fi beállítások képernyőn tilthatja le.