# Γλωσσάρι

- Λειτουργία DHCP
- Άμεση σύνδεση
- IEEE802.11a
- IEEE802.11ac
- IEEE802.11b
- IEEE802.11g
- IEEE802.11n
- Διεύθυνση IP
- IPv4
- Διεύθυνση MAC
- Φιλτράρισμα διευθύνσεων MAC
- Δίκτυο
- Θύρα
- Δρομολογητής
- SSID
- Εκπομπή SSID
- Κρυφή λειτουργία
- TKIP
- USB
- WCN
- WEP
- Κλειδί WEP
- Αριθμός κλειδιού WEP
- Wi-Fi
- Ενσύρματη σύνδεση
- Ασύρματος δρομολογητής
- WPA
- WPA2
- WPS

Λειτουργία DHCP
  Μια λειτουργία για την αυτόματη εκχώρηση απαιτούμενων πληροφοριών (διεύθυνση IP κ.λπ.) σε υπολογιστές, εκτυπωτές ή άλλες συσκευές που είναι συνδεδεμένες στο δίκτυο.
Άμεση σύνδεση
  Μέθοδος για τη σύνδεση του εκτυπωτή σε υπολογιστή ή άλλες συσκευές απευθείας χωρίς χρήση ασύρματου δρομολογητή.
IEEE802.11a
  Ένα διεθνές πρότυπο ασύρματης δικτύωσης που χρησιμοποιεί ζώνη 5,2 GHz. Παρέχει επικοινωνία σε μέγιστη ταχύτητα μεταφοράς 54 Mbps.
IEEE802.11ac
  Ένα διεθνές πρότυπο ασύρματης δικτύωσης που χρησιμοποιεί ζώνη 5 GHz. Παρέχει επικοινωνία σε μέγιστη ταχύτητα μεταφοράς 6,93 Gbps.
  Πρότυπο που ακολουθεί το IEEE802.11n.
IEEE802.11b
  Ένα διεθνές πρότυπο ασύρματης δικτύωσης που χρησιμοποιεί ζώνη 2,4 GHz. Παρέχει επικοινωνία σε μέγιστη ταχύτητα μεταφοράς 11 Mbps.
IEEE802.11g
  Ένα διεθνές πρότυπο ασύρματης δικτύωσης που χρησιμοποιεί ζώνη 2,4 GHz. Παρέχει επικοινωνία σε μέγιστη ταχύτητα μεταφοράς 54 Mbps.
  Συμβατό με το IEEE802.11b.
IEEE802.11n
  Ένα διεθνές πρότυπο ασύρματης δικτύωσης που χρησιμοποιεί ζώνη 2,4 GHz και 5 GHz. Παρέχει επικοινωνία σε μέγιστη ταχύτητα μεταφοράς 600 Mbps.
  Η συμβατότητα με το IEEE802.11b/g επιτυγχάνεται στη ζώνη 2,4 GHz.
Διεύθυνση IP
  Αριθμητικό αναγνωριστικό που έχει εκχωρηθεί σε κάθε υπολογιστή ή συσκευή δικτύου που έχει συνδεθεί σε ένα δίκτυο.
IPv4
  Ένα πρωτόκολλο του Internet για τη διαχείριση της διεύθυνσης IP.
  Οι διευθύνσεις IPv4 εκχωρούνται αυτόματα σε συσκευές επικοινωνίας όπως υπολογιστές που είναι συνδεδεμένοι σε ένα δίκτυο.
Διεύθυνση MAC
  Ένας μοναδικός αριθμός που εκχωρείται σε κάθε συσκευή δικτύου.
Φιλτράρισμα διευθύνσεων MAC
  Μια λειτουργία αποκλεισμού της πρόσβασης από μη εξουσιοδοτημένες συσκευές μέσω αποθήκευσης της διεύθυνσης MAC.
Δίκτυο
  Ένα σύστημα για την ανταλλαγή πληροφοριών μεταξύ υπολογιστών συνδέοντάς τους μεταξύ τους. Το Internet είναι ένας τύπος δικτύου.
Θύρα
  Μια υποδοχή στην οποία μπορείτε να εισαγάγετε ένα καλώδιο Ethernet ή ένα καλώδιο USB.
Δρομολογητής
  Μια συσκευή που διαδραματίζει το ρόλο γέφυρας ή σύνδεσης για την επικοινωνία μεταξύ συσκευών (υπολογιστών, εκτυπωτών κ.λπ.) στο δίκτυο.
SSID
  Όνομα που προσδιορίζει τον ασύρματο δρομολογητή που χρησιμοποιείται σε ασύρματο δίκτυο.
Εκπομπή SSID
  Σήμα που μεταδίδεται ανά τακτά χρονικά διαστήματα από τον ασύρματο δρομολογητή και αποκαλύπτει το SSID του.
Κρυφή λειτουργία
  Λειτουργία που δεν επιτρέπει την εμφάνιση του SSID του ασύρματου δρομολογητή σε άλλες ασύρματες συσκευές δικτύου.
TKIP
  Πρότυπο κρυπτογράφησης. Η περιοδική ανανέωση του κλειδιού κρυπτογράφησης αποτρέπει τη δυνατότητα αποκρυπτογράφησης από κάποιο τρίτο μέρος.
USB
  Πρότυπο για τη σύνδεση περιφερειακών (εκτυπωτών κ.λπ.) σε υπολογιστή.
WCN
  Μια λειτουργία για εύκολη διαμόρφωση των ρυθμίσεων ασύρματης σύνδεσης με απλή εισαγωγή του κωδικού PIN. (WCN-NET) Ο όρος WCN σημαίνει «Windows Connect Now» (Σύνδεση Windows τώρα).
WEP
  Πρωτόκολλο ασφαλείας που χρησιμοποιείται στο IEEE802.11.
Κλειδί WEP
  Ένα κλειδί κρυπτογράφησης που χρησιμοποιείται στο WEP.
Αριθμός κλειδιού WEP
  Επιλογή από το κλειδί WEP 1 έως το κλειδί WEP 4. Επιλέξτε τον ίδιο αριθμό κλειδιού WEP με τον ασύρματο δρομολογητή στον οποίο θέλετε να συνδεθείτε.
Wi-Fi
  Επωνυμία που παρέχεται μόνο σε προϊόντα που έχουν περάσει με επιτυχία τους ελέγχους διαλειτουργικότητας της Wi-Fi Alliance. Ο εκτυπωτής σας είναι προϊόν με πιστοποίηση Wi-Fi. Μπορεί να αναφέρεται και σε ένα δίκτυο LAN (τοπικό δίκτυο) για το οποίο δεν απαιτούνται καλώδια.
Ενσύρματη σύνδεση
  Ένα δίκτυο, το οποίο απαιτεί καλώδιο Ethernet για την πραγματοποίηση σύνδεσης.
Ασύρματος δρομολογητής
  Μια συσκευή που λειτουργεί ως γέφυρα κατά τη δημιουργία ασύρματου δικτύου.
WPA
  Πρωτόκολλο ασφαλείας για τα ασύρματα δίκτυα με βελτιωμένη ασφάλεια σε σύγκριση με το WEP.
WPA2
  Πρωτόκολλο ασφαλείας για ασύρματα δίκτυα. Πρόκειται για μια νέα έκδοση του WPA.
WPS
  Πρότυπο για εύκολη δημιουργία σύνδεσης και ρυθμίσεων ασφαλείας των ασύρματων συσκευών. Διατίθεται μέθοδος κουμπιού και μέθοδος κωδικού PIN. Τα αρχικά WPS σημαίνουν Wi-Fi Protected Setup.