# Napomene o Wi-Fi vezi

Važno

- Ako je uređaj povezan s internetom putem bežičnog usmjerivača, a vi ga povezujete s pisačem koji je u načinu rada Izravna veza (Direct Connection), postojeća veza između uređaja i bežičnog usmjerivača bit će onemogućena. U tom se slučaju veza na uređaju može automatski prebaciti na mobilnu vezu, ovisno o uređaju. Kada se na Internet spajate mobilnom mrežom, mogu se pojaviti troškovi prijenosa ovisno o vašem tarifnom modelu.

  - Kada povezujete uređaj i pisač putem Izravna veza (Direct Connection), podaci o vezi pohranit će se u postavke za Wi-Fi. Uređaj se može automatski povezati s pisačem, čak i nakon što mu prekinete vezu ili nakon što ga povežete na drugi bežični usmjerivač.
  - Da biste spriječili automatsko povezivanje s pisačem u načinu rada Izravna veza (Direct Connection) promijenite način povezivanja nakon uporabe pisača, ili ga postavite na način da se ne povezuje automatski u Wi-Fi postavkama uređaja.
    Za pojedinosti o promjeni postavki uređaja pogledajte priručnik isporučen s uređajem ili se obratite proizvođaču.

- Ako povežete uređaj i pisač putem Izravna veza (Direct Connection), internetska veza može postati nedostupna, ovisno o vašem okruženju. U tom slučaju ne mogu se koristiti mrežne usluge za pisač.
- Ako je uređaj već povezan s mrežom, ne možete ga istodobno povezati s pisačem u načinu rada Izravna veza (Direct Connection). Onemogućite vezu s mrežom i nastavite s postavljanjem.
- U načinu rada Izravna veza (Direct Connection) istodobno možete povezati do pet uređaja. Ako pokušate povezati šesti uređaj dok je pet uređaja već povezano, prikazat će se pogreška.
  Ako se prikaže pogreška, odvojite uređaj koji ne koristi pisač, a zatim ponovite postavljanje.
- Uređaji povezani s pisačem putem Izravna veza (Direct Connection) ne mogu međusobno komunicirati.
- Ažuriranja programske opreme za pisač nisu dostupna tijekom uporabe Izravna veza (Direct Connection).
- Ako je uređaj povezan s pisačem bez upotrebe bežičnog usmjerivača i želite ga ponovo postaviti koristeći isti način povezivanja, najprije prekinite vezu. Onemogućite vezu između uređaja i pisača na zaslonu postavki za Wi-Fi.