# Opombe glede povezave Wi-Fi

Pomembno

- Če je naprava povezana z internetom prek brezžičnega usmerjevalnika in jo nato povežete s tiskalnikom v načinu Neposredna povezava (Direct Connection), bo obstoječa povezava med napravo in brezžičnim usmerjevalnikom onemogočena. V tem primeru se lahko povezava naprave samodejno preklopi na mobilno podatkovno povezavo, kar je odvisno od naprave. Ko ste z internetom povezani prek mobilne podatkovne povezave, lahko odvisno od vaše pogodbe nastanejo stroški.

  - Ko povežete napravo in tiskalnik v načinu Neposredna povezava (Direct Connection), bodo informacije o povezavi shranjene v nastavitve Wi-Fi. Naprava lahko samodejno vzpostavi povezavo s tiskalnikom, tudi po tem, ko povezavo prekinete ali napravo povežete z drugim brezžičnim usmerjevalnikom.
  - Če želite preprečiti samodejno povezovanje s tiskalnikom v načinu Neposredna povezava (Direct Connection), spremenite način povezave po uporabi tiskalnika ali v nastavitvah Wi-Fi v napravi nastavite, da povezovanje ni samodejno.
    Za podrobnosti o spreminjanju nastavitev naprave preberite priročnik, priložen napravi, ali se obrnite na izdelovalca.

- Če povežete napravo in tiskalnik z načinom Neposredna povezava (Direct Connection), se lahko internetna povezava prekine, odvisno od vašega okolja. V tem primeru spletnih storitev za tiskalnik ni mogoče uporabljati.
- Če je naprava že povezana v omrežje, je ne morete povezati s tiskalnikom v načinu Neposredna povezava (Direct Connection). Onemogočite povezavo z omrežjem in nadaljujte z nastavitvijo.
- V načinu Neposredna povezava (Direct Connection) lahko hkrati povežete do pet naprav. Če boste poskušali povezati šesto napravo, ko je povezanih že pet naprav, bo prišlo do napake.
  Če pride do napake, prekinite povezavo z napravo, ki ne uporablja tiskalnika, in nato znova določite nastavitve.
- Naprave, povezane s tiskalnikom v načinu Neposredna povezava (Direct Connection), ne morejo komunicirati med seboj.
- Posodobitve vdelane programske opreme za tiskalnik med uporabo načina Neposredna povezava (Direct Connection) niso na voljo.
- Ko je naprava že bila povezana s tiskalnikom brez uporabe brezžičnega usmerjevalnika in jo želite znova nastaviti z uporabo enakega načina povezave, povezavo najprej prekinite. Onemogočite povezavo med napravo in tiskalnikom na zaslonu nastavitev Wi-Fi.