# Σημειώσεις σχετικά με τη σύνδεση Wi-Fi

Σημαντικό

- Αν μια συσκευή έχει συνδεθεί στο Internet μέσω ασύρματου δρομολογητή και, στη συνέχεια, συνδεθεί στον εκτυπωτή σε λειτουργία Άμεση σύνδεση (Direct Connection), η υπάρχουσα σύνδεση μεταξύ της συσκευής και του ασύρματου δρομολογητή θα απενεργοποιηθεί. Σε αυτήν την περίπτωση, η σύνδεση μπορεί, ανάλογα με τη συσκευή που διαθέτετε, να μεταβεί αυτόματα σε σύνδεση δεδομένων κινητού. Όταν συνδέεστε στο Internet χρησιμοποιώντας μια σύνδεση δεδομένων κινητού, είναι πιθανό να υπάρξουν χρεώσεις, ανάλογα με το συμβόλαιό σας.

  - Σε περίπτωση σύνδεσης της συσκευής και του εκτυπωτή με χρήση της λειτουργίας Άμεση σύνδεση (Direct Connection), τα στοιχεία της σύνδεσης αποθηκεύονται στις ρυθμίσεις Wi-Fi. Η συσκευή μπορεί να συνδεθεί με τον εκτυπωτή αυτόματα, ακόμα και μετά την αποσύνδεση ή τη σύνδεσή της σε άλλον ασύρματο δρομολογητή.
  - Για να αποφύγετε την αυτόματη σύνδεση σε εκτυπωτή που βρίσκεται σε λειτουργία Άμεση σύνδεση (Direct Connection), αλλάξτε τη λειτουργία σύνδεσης αφού χρησιμοποιήσετε τον εκτυπωτή ή επιλέξτε να μην συνδέεται αυτόματα μέσα από τις ρυθμίσεις Wi-Fi της συσκευής.
    Για λεπτομέρειες σχετικά με την αλλαγή των ρυθμίσεων της συσκευής σας, ανατρέξτε το εγχειρίδιο που παρέχεται με τη συσκευή ή επικοινωνήστε με τον κατασκευαστή της.

- Σε περίπτωση σύνδεσης μιας συσκευής και του εκτυπωτή με χρήση της λειτουργίας Άμεση σύνδεση (Direct Connection), ενδέχεται να μην υπάρχει σύνδεση στο διαδίκτυο ανάλογα με το περιβάλλον σας. Σε αυτήν την περίπτωση, οι υπηρεσίες web για τον εκτυπωτή δεν μπορούν να χρησιμοποιηθούν.
- Αν μια συσκευή είναι ήδη συνδεδεμένη σε ένα δίκτυο, δεν μπορείτε να τη συνδέσετε σε εκτυπωτή σε λειτουργία Άμεση σύνδεση (Direct Connection). Απενεργοποιήστε τη σύνδεση στο δίκτυο και, στη συνέχεια, προχωρήστε με τη ρύθμιση.
- Σε λειτουργία Άμεση σύνδεση (Direct Connection), μπορείτε να συνδέσετε ταυτόχρονα έως και πέντε συσκευές. Εάν επιχειρήσετε να συνδέσετε μια έκτη συσκευή ενώ είναι συνδεδεμένες ήδη άλλες πέντε, θα εμφανιστεί ένα μήνυμα σφάλματος.
  Εάν εμφανιστεί μήνυμα σφάλματος, αποσυνδέστε τη συσκευή που δεν χρησιμοποιεί τον εκτυπωτή και, στη συνέχεια, επαναλάβετε τις ρυθμίσεις.
- Οι συσκευές που είναι συνδεδεμένες στον εκτυπωτή σε λειτουργία Άμεση σύνδεση (Direct Connection) δεν μπορούν να επικοινωνήσουν μεταξύ τους.
- Οι ενημερώσεις υλικολογισμικού του εκτυπωτή δεν είναι διαθέσιμες κατά τη χρήση της λειτουργίας Άμεση σύνδεση (Direct Connection).
- Εάν μια συσκευή έχει συνδεθεί με τον εκτυπωτή χωρίς τη χρήση ασύρματου δρομολογητή και επιθυμείτε να την ρυθμίσετε εκ νέου χρησιμοποιώντας την ίδια μέθοδο σύνδεσης, θα πρέπει πρώτα να την αποσυνδέσετε. Απενεργοποιήστε τη σύνδεση μεταξύ της συσκευής και του εκτυπωτή από την οθόνη ρυθμίσεων Wi-Fi.