# Märkused Wi-Fi-ühenduse kohta

Tähtis!

- Kui seade on ühendatud Internetiga juhtmeta ruuteri kaudu ja seejärel ühendate selle printeriga režiimis Püsiühendus (Direct Connection), keelatakse senine seadme ning juhtmeta ruuteri vaheline ühendus. Sellisel juhul võib seade lülituda olenevalt mudelist automaatselt mobiilsele andmesideühendusele. Kui loote Internetiga mobiilse andmesideühenduse, võivad olenevalt teie lepingust rakenduda tasud.

  - Kui ühendate seadme ja printeri kasutades režiimi Püsiühendus (Direct Connection), salvestatakse ühendusteave Wi-Fi määrangutesse. Seade võidakse isegi siis automaatselt printeriga ühendada, kui katkestate ühenduse või loote ühenduse teise juhtmeta ruuteriga.
  - Režiimis Püsiühendus (Direct Connection) printeriga automaatse ühendamise vältimiseks muutke pärast printeri kasutamist ühendusrežiimi või keelake seadme Wi-Fi määrangutes ühenduse automaatne loomine.
    Täpsemat teavet seadme määrangute muutmise kohta saate seadme kasutusjuhendist või seadme tootjalt.

- Kui ühendate seadme ja printeri režiimi Püsiühendus (Direct Connection) kaudu, ei pruugi Interneti-ühendus olenevalt teie keskkonnast enam saadaval olla. Sellisel juhul ei saa printeri veebiteenuseid kasutada.
- Kui seade on juba võrku ühendatud, ei saa te seda printeriga režiimis Püsiühendus (Direct Connection) ühendada. Keelake võrguühendus ja seejärel jätkake seadistamisega.
- Režiimis Püsiühendus (Direct Connection) saate ühendada korraga kuni viis seadet. Kui ühendatud on viis seadet ja püüate ühendada kuuendat, kuvatakse tõrketeade.
  Tõrke ilmnemisel katkestage selle seadme ühendus, mis printerit ei kasuta, ja häälestage määrangud uuesti.
- Printeriga režiimi Püsiühendus (Direct Connection) kaudu ühendatud seadmed ei saa üksteisega suhelda.
- Printeri püsivaravärskendused pole režiimi Püsiühendus (Direct Connection) kasutamisel saadaval.
- Kui seade on ühendatud printeriga juhtmeta ruuterit kasutamata ja soovite selle sama ühendusmeetodiga uuesti häälestada, siis katkestage esmalt seadme ühendus. Keelake Wi-Fi määrangute ekraanil seadme ja printeri vaheline ühendus.