# A Hálózat (SSID) kiválasztása képernyő

Ha nem lehet automatikusan létrehozni a kapcsolatot a nyomtató és a vezeték nélküli útválasztó között, akkor megjelenik a Hálózat (SSID) kiválasztása (Select Network (SSID)) képernyő.

A következő lépéseket végrehajtva csatlakoztassa a nyomtatót és a vezeték nélküli útválasztót.

1. A Hálózati név (SSID): (Network Name (SSID):) listáról válassza ki annak a vezeték nélküli útválasztónak a hálózati nevét (SSID-jét), amelyhez csatlakozni szeretne.

   Ha a listán nem szerepel a kívánt vezeték nélküli útválasztó, akkor kövesse A vezeték nélküli útválasztó nincs a Hálózati név (SSID) listán című rész utasításait.

2. Kattintson a Tovább (Next) gombra.

   Ha nem használ titkosítási típust, akkor nem kell végrehajtania az alábbi lépéseket.

3. Írja be a vezeték nélküli útválasztó jelszavát a Jelszó: (Password:) mezőbe.

   Adja meg a beírni kívánt karaktert. A karakterek megadásakor a kis- és nagybetűk különbözőnek számítanak.

   Ha WEP-es csatlakoztatást használ, akkor a WEP-kulcsazonosító: (WEP Key ID:) értékét is adja meg.

4. Kattintson a Tovább (Next) gombra.

## A vezeték nélküli útválasztó nincs a Hálózati név (SSID) listán

Ha a kívánt vezeték nélküli útválasztó nem szerepel a Hálózati név (SSID): (Network Name (SSID):) listán (amikor például a rejtett mód van beállítva), akkor az alábbi lépésekkel adja hozzá a vezeték nélküli útválasztót.

1. Válassza a Hálózati név (SSID): (Network Name (SSID):) lista Egyéb hálózatok (Other networks) elemét.

2. Kattintson a Tovább (Next) gombra.

3. Írja be a hálózati nevet (SSID-t) a Hálózati név (SSID): (Network Name (SSID):) mezőbe.

4. Válassza ki a protokollt a Titkosítás típusa: (Encryption Type:) listájából.

   Ha nem használ titkosítási típust, akkor a Nincs (Do not use) elemet válassza ki, és folytassa a 6. lépéssel.

   Ha WEP-es csatlakoztatást használ, akkor a WEP-kulcshossz: (WEP Key Length:), a WEP-kulcsformátum: (WEP Key Format:) és a WEP-kulcsazonosító: (WEP Key ID:) értékét is adja meg.

5. Írja be a vezeték nélküli útválasztó jelszavát.

6. Kattintson a Tovább (Next) gombra.

Megjegyzés

- A jelszót néha biztonsági kulcsnak is nevezik.
- Az alapértelmezett hálózati névvel (SSID-vel) és jelszóval, illetve az aktuális értékek megnézésével kapcsolatban a vezeték nélküli útválasztóhoz mellékelt kézikönyv ad tájékoztatást.
- Hálózati névként (SSID-ként) a 2,4 GHz-es sávbeli SSID-k jelennek meg. Ha a nyomtató az 5 GHz-es sávot is támogatja, akkor az 5 GHz-es sávbeli SSID-k is megjelennek.