# Note cu privire la conexiunea Wi-Fi

Important

- Dacă un dispozitiv este conectat la Internet printr-un ruter wireless, apoi este conectat la o imprimantă în modul Conexiune directă (Direct Connection), conexiunea existentă dintre dispozitiv şi ruterul wireless se va dezactiva. În acest caz, conexiunea dispozitivului poate comuta automat pe o conexiune de date mobilă în funcţie de dispozitiv. Când vă conectaţi la Internet utilizând o conexiune de date mobilă, este posibil să se aplice taxe în funcţie de contractul dvs.

  - Când conectaţi un dispozitiv şi imprimanta utilizând modul Conexiune directă (Direct Connection), informaţiile de conectare se vor salva la setările Wi-Fi. Dispozitivul poate să fie conectat automat la imprimantă chiar şi după ce îl deconectaţi sau îl conectaţi la alt ruter wireless.
  - Pentru a preveni conectarea automată la imprimantă în modul Conexiune directă (Direct Connection), modificaţi modul de conectare după ce utilizaţi imprimanta sau stabiliţi să nu se conecteze automat, în cadrul setărilor Wi-Fi ale dispozitivului.
    Pentru detalii referitoare la modificarea setărilor dispozitivului dvs., consultaţi manualul furnizat împreună cu dispozitivul sau contactaţi producătorul.

- În cazul în care conectaţi un dispozitiv şi imprimanta utilizând modul Conexiune directă (Direct Connection), conexiunea de Internet poate deveni indisponibilă, în funcţie de mediul dvs. În acest caz, serviciile Web pentru imprimantă nu pot fi utilizate.
- Dacă un dispozitiv este deja conectat la o reţea, nu îl puteţi conecta la o imprimantă în modul Conexiune directă (Direct Connection). Dezactivaţi conexiunea la reţea, apoi continuaţi cu configurarea.
- În modul Conexiune directă (Direct Connection), puteţi să conectaţi până la cinci dispozitive în acelaşi timp. Dacă încercaţi să conectaţi al şaselea dispozitiv în timp ce sunt conectate deja cinci dispozitive, va apărea o eroare.
  Dacă apare o eroare, deconectaţi un dispozitiv care nu utilizează imprimanta, apoi efectuaţi din nou setările.
- Dispozitivele conectate la imprimantă utilizând modul Conexiune directă (Direct Connection) nu pot să comunice între ele.
- Actualizările de firmware pentru imprimantă nu sunt disponibile în timp ce se utilizează modul Conexiune directă (Direct Connection).
- Când un dispozitiv a fost conectat la imprimantă fără utilizarea unui ruter wireless şi doriţi să îl configuraţi din nou utilizând aceeaşi metodă de conectare, mai întâi deconectaţi-l. Dezactivaţi conexiunea dintre dispozitiv şi imprimantă din ecranul de setări Wi-Fi.