# Бележки относно Wi-Fi връзката

Важно

- Ако дадено устройство вече е свързано към интернет чрез безжичен рутер и вие го свържете към принтер в режим Директно свързване (Direct Connection), съществуващата връзка между устройството и безжичния рутер ще бъде прекъсната. В този случай връзката на устройството може да се превключи автоматично на връзка за мобилни данни в зависимост от устройството ви. При свързване с интернет чрез връзка за мобилни данни може да се начислят такси в зависимост от договора ви.

  - Когато свързвате устройство с принтера чрез Директно свързване (Direct Connection), информацията за връзката ще бъде записана в настройките за Wi-Fi. Устройството може автоматично да се свърже с принтера дори след като прекъснете връзката или го свържете с друг безжичен маршрутизатор.
  - За да избегнете автоматично свързване с принтера в режим Директно свързване (Direct Connection), променете режима на свързване, след като използвате принтера, или задайте да не се свързва автоматично в настройките за Wi-Fi на устройството.
    За подробности относно промяната на настройките на устройството вижте ръководството, предоставено с него, или се свържете с неговия производител.

- Ако свързвате устройство с принтера чрез Директно свързване (Direct Connection), интернет връзката може да прекъсне в зависимост от вашата среда. В такъв случай уеб услугите за принтера не могат да се използват.
- Ако дадено устройство вече е свързано към мрежа, не можете да го свържете към принтер в режим Директно свързване (Direct Connection). Изключете връзката към мрежата и след това продължете с настройката.
- В режим Директно свързване (Direct Connection) можете да свържете до пет устройства едновременно. Ако се опитате да свържете шесто устройство, докато вече са свързани пет устройства, ще се покаже грешка.
  Ако се покаже грешка, изключете устройство, което не използва принтера, след което извършете отново настройките.
- Устройства, свързани с принтера чрез Директно свързване (Direct Connection), не могат да осъществяват комуникация помежду си.
- Не са налични актуализации на фърмуера за принтера, докато се използва Директно свързване (Direct Connection).
- Когато с принтера е свързано устройство без използване на безжичен маршрутизатор и искате да го настроите отново, като използвате същия метод на свързване, първо прекъснете връзката. Изключете връзката между устройството и принтера в екрана за настройка на Wi-Fi.