ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ

ΠΡΟΣΟΧΗ: ΠΑΡΑΚΑΛΩ ΔΙΑΒΑΣΤΕ ΤΟ ΠΑΡΟΝ ΕΓΓΡΑΦΟ ΠΡΙΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ.

Το παρόν συνιστά άδεια χρήσης ("Συμφωνία") ανάμεσα σε εσάς (είτε πρόκειται για ιδιώτη είτε για νομικό πρόσωπο) και την Canon Inc., με έδρα στο 30-2 Shimomaruko 3-chome, Ohta-ku, Tokyo 146-8501, Ιαπωνία ("Canon"), και αφορά (i) τα προγράμματα λογισμικού που σας παρέχονται με την παρούσα Συμφωνία, τα σχετικά εγχειρίδια σε ηλεκτρονική ή "online" μορφή και τις ενημερώσεις αυτών, εάν υπάρχουν (καλούμενα εφεξής συνολικά το "Λογισμικό"), (ii) πρόσθετα δεδομένα για το Λογισμικό ή τους εκτυπωτές inkjet της Canon ("Εκτυπωτές") ή ενημερώσεις για το υλικολογισμικό των Εκτυπωτών, τα οποία παρέχονται μέσω του διαδικτύου με τη χρήση του Λογισμικού ("Ενημερώσεις Δεδομένων") και (iii) κείμενο, εικόνες, γραφικά και λοιπές οπτικές αναπαραστάσεις σε ψηφιακή μορφή (εξαιρουμένου του Λογισμικού) για χρήση εκτύπωσης από εσάς, τα οποία παρέχονται με την παρούσα Συμφωνία ή μέσω του διαδικτύου με τη χρήση του Λογισμικού, καθώς και τις ενημερώσεις αυτών, εάν υπάρχουν ("Δεδομένα Περιεχομένων").  Το Λογισμικό, οι Ενημερώσεις Δεδομένων και τα Δεδομένα Περιεχομένων θα αναφέρονται στο εξής το καθένα ξεχωριστά ή συλλογικά ως το "Λογισμικό για το οποίο χορηγείται Άδεια Χρήσης".

ΚΑΝΟΝΤΑΣ ΚΛΙΚ ΣΤΟ ΚΟΥΜΠΙ ΠΟΥ ΠΑΡΕΧΕΤΑΙ ΜΕ ΤΗΝ ΠΑΡΟΥΣΑ ΣΥΜΦΩΝΙΑ, ΤΟ ΟΠΟΙΟ ΥΠΟΔΕΙΚΝΥΕΙ ΤΗΝ ΑΠΟ ΜΕΡΟΥΣ ΣΑΣ ΑΠΟΔΟΧΗ ΤΗΣ ΠΑΡΟΥΣΑΣ ΣΥΜΦΩΝΙΑΣ Ή ΔΙΑΦΟΡΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ, ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ.  ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ, ΜΗΝ ΚΑΝΕΤΕ ΚΛΙΚ ΣΤΟ ΑΝΩΤΕΡΩ ΚΟΥΜΠΙ ΚΑΙ ΚΛΕΙΣΤΕ ΑΜΕΣΑ ΤΟ ΠΡΟΓΡΑΜΜΑ ΕΓΚΑΤΑΣΤΑΣΗΣ.  ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΔΕΝ ΘΑ ΕΓΚΑΤΑΣΤΑΘΕΙ ΚΑΙ ΔΕΝ ΘΑ ΕΧΕΤΕ ΔΙΚΑΙΩΜΑ ΧΡΗΣΗΣ ΤΟΥ.  Συμφωνείτε να χρησιμοποιείτε το Λογισμικό για το οποίο χορηγείται Άδεια Χρήσης μόνο σύμφωνα με τους παρακάτω προβλεπόμενους όρους.

1. Κυριότητα και Δικαιώματα Πνευματικής Ιδιοκτησίας:  Όλα τα δικαιώματα, τίτλοι και συμφέροντα επί του Λογισμικού για το οποίο χορηγείται Άδεια Χρήσης ανήκουν στην Canon ή στους αδειοπαρόχους αυτής.  Η Canon ή οι αδειοπάροχοι αυτής διατηρούν σε κάθε περίπτωση όλα τα δικαιώματα πνευματικής ιδιοκτησίας επί του Λογισμικού για το οποίο χορηγείται Άδεια Χρήσης και όλων των επιγενομένων αντιγράφων του, ανεξαιρέτως μορφής, συμπεριλαμβανομένης της Εκτύπωσης (όπως ορίζεται παρακάτω).  Με την εξαίρεση όσων προβλέπονται στην παρούσα, η Canon δεν παρέχει ή μεταβιβάζει σε εσάς δια της παρούσας καμία άδεια ή δικαίωμα, ρητώς ή μη, σε σχέση με οποιαδήποτε δικαιώματα πνευματικής ιδιοκτησίας της Canon και των αδειοπαρόχων αυτής.  Εσείς δεν θα τροποποιείτε, αφαιρείτε ή διαγράφετε οποιαδήποτε ειδοποίηση περί δικαιωμάτων πνευματικής ιδιοκτησίας της Canon ή/και των αδειοπαρόχων αυτής που περιέχεται στο Λογισμικό για το οποίο χορηγείται Άδεια Χρήσης και όλων των επιγενομένων αντιγράφων του, ανεξαιρέτως μορφής.

2. Άδεια: Η άδεια σας να κάνετε χρήση του Λογισμικού για το οποίο χορηγείται Άδεια Χρήσης είναι μη αποκλειστική και μη μεταβιβάσιμη:

(1)  Σας επιτρέπεται η χρήση του Λογισμικού (ο όρος "χρήση" περιλαμβάνει την εγκατάσταση, εκτέλεση ή προβολή του Λογισμικού) σε πολλούς υπολογιστές σας για τη δική σας προσωπική χρήση.  Απαγορεύεται η ενοικίαση, μίσθωση, υπο-αδειοδότηση, δανεισμός, πώληση, ανάθεση, μεταβίβαση και μεταφορά του Λογισμικού.

(2)  Σας επιτρέπεται η χρήση των Ενημερώσεων Δεδομένων (ο όρος "χρήση" περιλαμβάνει την εγκατάσταση, εκτέλεση ή προβολή των Ενημερώσεων Δεδομένων) σε πολλούς υπολογιστές ή Εκτυπωτές σας για τη δική σας προσωπική χρήση.  Απαγορεύεται η ενοικίαση, μίσθωση, υπο-αδειοδότηση, δανεισμός, πώληση, ανάθεση, μεταβίβαση και μεταφορά των Ενημερώσεων Δεδομένων.

(3)  Επιτρέπεται η από μέρους σας αντιγραφή και χρήση των Δεδομένων Περιεχομένων (με τον όρο "χρήση" εννοείται η λήψη μέσω του διαδικτύου με χρήση του Λογισμικού, η εγκατάσταση, η εκτέλεση ή η προβολή των Δεδομένων Περιεχομένων) σε πολλούς υπολογιστές σας για προσωπική σας χρήση.  Απαγορεύεται η ενοικίαση, μίσθωση, υπο-αδειοδότηση, δανεισμός, πώληση, ανάθεση, μεταβίβαση και μεταφορά των Δεδομένων Περιεχομένων.  Επιτρέπεται επίσης να εκτυπώσετε τα Δεδομένα Περιεχομένων και να χρησιμοποιήσετε, έχετε χρησιμοποιήσει, να αντιγράψετε, να έχετε αντιγράψει και να διανείμετε τις εν λόγω εκτυπώσεις ("Εκτύπωση") για δικούς σας μη εμπορικούς σκοπούς.  Δεν επιτρέπεται να χρησιμοποιήσετε, να έχετε χρησιμοποιήσει, να αντιγράψετε, να έχετε αντιγράψει και να διανείμετε την Εκτύπωση για εμπορικούς σκοπούς.  Η Canon δεν φέρει ευθύνη για την από μέρους σας χρήση της Εκτύπωσης, ούτε θα ευθύνεται για τυχόν αξίωση που εγείρεται εναντίον σας και προκύπτει ή σχετίζεται με οποιονδήποτε τρόπο με τη χρήση της Εκτύπωσης, συμπεριλαμβανομένης οποιασδήποτε υποχρέωσης ή οποιωνδήποτε εξόδων προκύψουν από όλες τις αξιώσεις, απώλειες, ζημίες, αγωγές, δικαστικές αποφάσεις, δαπάνες αντιδικίας και δικηγορικές αμοιβές.

(4)  Επιτρέπεται η δημιουργία εύλογου αριθμού αντιγράφων ασφαλείας του Λογισμικού για το οποίο χορηγείται Άδεια Χρήσης προς υποστήριξη της επιτρεπόμενης χρήσης, εφόσον όλα τα εν λόγω αντίγραφα θα περιέχουν την ειδοποίηση περί δικαιωμάτων πνευματικής ιδιοκτησίας της Canon, όπως αυτή εμφανίζεται στο αρχικό αντίγραφο που σας παρέχεται του Λογισμικού για το οποίο χορηγείται Άδεια Χρήσης.

Με εξαίρεση των όσων προβλέπονται ρητά στο παρόν, απαγορεύεται η ενοικίαση, μίσθωση, υπο-αδειοδότηση, δανεισμός, πώληση, με οποιονδήποτε τρόπο μεταβίβαση, αντιγραφή, αναπαραγωγή, τροποποίηση, προσαρμογή, συγχώνευση, μετάφραση, μετατροπή σε άλλη γλώσσα προγραμματισμού, αναστροφή σχεδιασμού, αποσυμπίληση, μετατροπή, αποσυναρμολόγηση ή δημιουργία παράγωγων έργων βασισμένων στο Λογισμικό για το οποίο χορηγείται Άδεια Χρήσης ή σε μέρος αυτού, ούτε η μέσω τρίτου εκτέλεση των πιο πάνω ή η χρήση του Λογισμικού για το οποίο χορηγείται Άδεια Χρήσης, με εξαίρεση των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος.

3. Αποδοχή Μετάδοσης Πληροφοριών:   Αποδέχεστε ρητά και συμφωνείτε ότι (i) κάποια στοιχεία του Λογισμικού δύνανται να μεταδώσουν πληροφορίες όπως το όνομα και τον αριθμό σειράς των Εκτυπωτών που χρησιμοποιείτε, τον τύπο Λογισμικού, τις ρυθμίσεις γλώσσας, πληροφορίες για τις μελάνες, την κατάσταση του Εκτυπωτή, την περιοχή και τον τύπο ΛΣ/προγράμματος περιήγησης (δεδομένου ότι οι πληροφορίες που μεταδίδονται δεν περιλαμβάνουν τα προσωπικά στοιχεία σας), προκειμένου να σας παρέχουν πληροφορίες και δεδομένα που ταιριάζουν καλύτερα με το περιβάλλον του εκτυπωτή σας κατά την πρόσβαση σε διακομιστές της Canon ή οποιοδήποτε τρίτο μέρος έχει οριστεί από την Canon και ότι (ii) η Canon, οι θυγατρικές της και οι συνδεόμενες με αυτήν εταιρείες, καθώς και οι αντίστοιχοί τους διανομείς και αδειοπάροχοι, δύνανται να αναλύσουν και να χρησιμοποιήσουν τις εν λόγω πληροφορίες για την ανάπτυξη των προϊόντων της, καθώς και για τις υπηρεσίες της.

4. Περιορισμός Εξαγωγής:  Δέχεστε να συμμορφωθείτε με όλους τους νόμους, περιορισμούς και κανονισμούς εξαγωγών κάθε χώρας που εμπλέκεται, καθώς και με τους Κανονισμούς Διεύθυνσης Εξαγωγών των Η.Π.Α. και να μην εξάγετε ή επανεξάγετε, άμεσα ή έμμεσα, το Λογισμικό για το οποίο χορηγείται Άδεια Χρήσης κατά παράβαση των προαναφερθέντων νόμων, περιορισμών και κανονισμών ή χωρίς όλες τις απαιτούμενες εγκρίσεις.

5. Λύση:  Η παρούσα Συμφωνία τίθεται σε ισχύ όταν κάνετε κλικ στο κουμπί που παρέχεται με την παρούσα Συμφωνία, το οποίο υποδεικνύει την από μέρους σας αποδοχή της παρούσας Συμφωνίας ή διαφορετικά με την εγκατάσταση του Λογισμικού για το οποίο χορηγείται Άδεια Χρήσης και παραμένει σε ισχύ μέχρι τη λύση της.  Μπορείτε να λύσετε την παρούσα Συμφωνία καταστρέφοντας το Λογισμικό για το οποίο χορηγείται Άδεια Χρήσης, συμπεριλαμβανομένου κάθε αντιγράφου (με την εξαίρεση των Ενημερώσεων Δεδομένων που είναι εγκατεστημένες στους Εκτυπωτές).  Η Συμφωνία μπορεί επίσης να λυθεί σε περίπτωση μη συμμόρφωσής σας με οποιονδήποτε από τους όρους και προϋποθέσεις της.  Με τη λύση της Συμφωνίας για οποιονδήποτε λόγο, οφείλετε να καταστρέψετε αμέσως όλα τα αντίγραφα του Λογισμικού για το οποίο χορηγείται Άδεια Χρήσης, συμπεριλαμβανομένου οποιουδήποτε Λογισμικού για το οποίο χορηγείται Άδεια Χρήσης αποθηκευμένου στον σκληρό δίσκο οποιουδήποτε υπολογιστή στην κατοχή, στη δικαιοδοσία ή υπό τον έλεγχό σας, με την εξαίρεση όμως των Ενημερώσεων Δεδομένων που είναι εγκατεστημένες στους Εκτυπωτές.  Επιπρόσθετα, η Canon δικαιούται να ασκήσει κάθε νόμιμο ή συμβατικό δικαίωμα, εξουσία ή ένδικο μέσο διαθέτει.  Πέραν των ανωτέρω, οι Ενότητες 1, 3 και 5 έως 9 θα συνεχίσουν να ισχύουν μετά τη λύση της παρούσας.

6. Υποστήριξη και Ενημέρωση:  Η Canon, οι θυγατρικές της και οι συνδεόμενες με αυτήν εταιρείες, οι αντίστοιχοί τους διανομείς και αντιπρόσωποι, καθώς και οι αδειοπάροχοι της Canon, δεν είναι υπεύθυνοι για τη συντήρηση ή την υποβοήθηση της από μέρους σας χρήσης του Λογισμικού για το οποίο χορηγείται Άδεια Χρήσης.  Η Canon, οι θυγατρικές της και οι συνδεόμενες με αυτήν εταιρείες, οι αντίστοιχοί τους διανομείς και αντιπρόσωποι, καθώς και οι αδειοπάροχοι της Canon, δεν είναι υποχρεωμένοι να παρέχουν ενημερώσεις, επιδιορθώσεις ή υποστήριξη του Λογισμικού για το οποίο χορηγείται Άδεια Χρήσης, εκτός εάν συμφωνηθεί ρητά εγγράφως ανάμεσα σε εσάς και σε οποιαδήποτε από τις ανωτέρω επιχειρήσεις.

7. ΠΕΡΙΟΡΙΣΜΕΝΗ ΕΓΓΥΗΣΗ:  Η ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΠΑΡΕΧΕΤΑΙ "ΩΣ ΕΧΕΙ" ΧΩΡΙΣ ΚΑΜΙΑ ΕΓΓΥΗΣΗ ΟΠΟΙΟΥΔΗΠΟΤΕ ΕΙΔΟΥΣ, ΡΗΤΗ Ή ΜΗ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ ΤΩΝ ΜΗ ΡΗΤΩΝ ΕΓΓΥΗΣΕΩΝ ΣΧΕΤΙΚΑ ΜΕ ΤΗΝ ΕΜΠΟΡΕΥΣΙΜΟΤΗΤΑ, ΤΗΝ ΠΟΙΟΤΗΤΑ Ή/ΚΑΙ ΤΗΝ ΚΑΤΑΛΛΗΛΟΤΗΤΑ ΓΙΑ ΣΥΓΚΕΚΡΙΜΕΝΟ ΣΚΟΠΟ Ή ΣΧΕΤΙΚΑ ΜΕ ΤΗ ΜΗ ΠΑΡΑΒΙΑΣΗ ΟΠΟΙΟΥΔΗΠΟΤΕ ΔΙΚΑΙΩΜΑΤΟΣ, ΤΙΤΛΟΥ ΚΑΙ ΣΥΜΦΕΡΟΝΤΟΣ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΚΑΙ ΟΧΙ ΑΠΟΚΛΕΙΣΤΙΚΑ, ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ.

ΕΣΕΙΣ ΦΕΡΕΤΕ ΤΗΝ ΠΛΗΡΗ ΕΥΘΥΝΗ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΚΑΙ ΤΗΝ ΑΠΟΔΟΣΗ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ.  ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΕΣΕΙΣ (ΚΑΙ ΟΧΙ Η CANON, ΟΙ ΘΥΓΑΤΡΙΚΕΣ ΤΗΣ Ή ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΟΙ ΑΝΤΙΣΤΟΙΧΟΙ ΤΟΥΣ ΔΙΑΝΟΜΕΙΣ ΚΑΙ ΑΝΤΙΠΡΟΣΩΠΟΙ, ΚΑΘΩΣ ΚΑΙ ΟΙ ΑΔΕΙΟΠΑΡΟΧΟΙ ΤΗΣ CANON) ΑΝΑΛΑΜΒΑΝΕΤΕ ΤΟ ΚΟΣΤΟΣ ΚΑΘΕ ΑΠΑΡΑΙΤΗΤΗΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ.

ΣΕ ΚΑΠΟΙΕΣ ΠΟΛΙΤΕΙΕΣ ΤΩΝ Η.Π.Α. Ή ΑΛΛΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΕΤΑΙ Ο ΑΠΟΚΛΕΙΣΜΟΣ ΤΩΝ ΜΗ ΡΗΤΩΝ ΕΓΓΥΗΣΕΩΝ Ή ΠΡΟΫΠΟΘΕΣΕΩΝ, ΕΠΟΜΕΝΩΣ Ο ΠΑΡΑΠΑΝΩ ΑΠΟΚΛΕΙΣΜΟΣ ΕΝΔΕΧΕΤΑΙ ΝΑ ΜΗΝ ΙΣΧΥΣΕΙ ΣΤΗΝ ΠΕΡΙΠΤΩΣΗ ΣΑΣ.  Η ΠΑΡΟΥΣΑ ΕΓΓΥΗΣΗ ΣΑΣ ΠΑΡΑΧΩΡΕΙ ΣΥΓΚΕΚΡΙΜΕΝΑ ΝΟΜΙΚΑ ΔΙΚΑΙΩΜΑΤΑ ΚΑΙ ΕΝΔΕΧΕΤΑΙ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΤΑ ΟΠΟΙΑ ΔΙΑΦΕΡΟΥΝ ΑΝΑΛΟΓΑ ΜΕ ΤΗΝ ΠΟΛΙΤΕΙΑ Ή ΔΙΚΑΙΟΔΟΣΙΑ.

Η CANON ΔΕΝ ΕΓΓΥΑΤΑΙ ΟΤΙ ΟΙ ΠΕΡΙΕΧΟΜΕΝΕΣ ΣΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΛΕΙΤΟΥΡΓΙΕΣ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΘΑ ΕΙΝΑΙ ΑΠΡΟΣΚΟΠΤΗ Ή ΑΠΑΛΛΑΓΜΕΝΗ ΑΠΟ ΛΑΘΗ.  Ωστόσο, εάν το Λογισμικό για το οποίο χορηγείται Άδεια Χρήσης παρέχεται σε κάποιο μέσο, όπως CD-ROM, η Canon εγγυάται ότι το μέσο, στο οποίο είναι αποθηκευμένο το Λογισμικό για το οποίο χορηγείται Άδεια Χρήσης, είναι απαλλαγμένο από ελαττώματα των υλικών και της εργασίας υπό κανονική χρήση για μια περίοδο ενενήντα (90) ημερών από την ημέρα που το αποκτήσατε, όπως αυτή προκύπτει από την απόδειξη αγοράς ή με οποιονδήποτε άλλο τρόπο αποδεκτό από την Canon.

ΔΙΚΑΙΩΜΑΤΑ ΠΕΛΑΤΗ:  Η συνολική ευθύνη της Canon, των θυγατρικών της και των συνδεόμενων με αυτήν εταιρειών, των αντίστοιχών τους διανομέων και αντιπροσώπων, καθώς και των αδειοπαρόχων της Canon θα εξαντλείται στην αντικατάσταση του μέσου, το οποίο δεν θα ανταποκρίνεται στο περιεχόμενο της ΠΕΡΙΟΡΙΣΜΕΝΗΣ ΕΓΓΥΗΣΗΣ.  Η αντικατάσταση του εν λόγω μέσου θα αποτελεί και την αποκλειστική αποζημίωσή σας.  Απαραίτητη προϋπόθεση για την αντικατάσταση θα είναι η επιστροφή του εν λόγω μέσου στην θυγατρική εταιρεία πωλήσεων της Canon, που δραστηριοποιείται στην χώρα όπου αποκτήσατε το Λογισμικό για το οποίο χορηγείται Άδεια Χρήσης, με την απόδειξη αγοράς ή οποιοδήποτε άλλο τρόπο αποδεκτό από την Canon.  Η ΠΕΡΙΟΡΙΣΜΕΝΗ ΕΓΓΥΗΣΗ δεν εφαρμόζεται εάν η βλάβη του μέσου υπήρξε αποτέλεσμα ατυχήματος, κακής χρήσης ή κακής εφαρμογής του Λογισμικού για το οποίο χορηγείται Άδεια Χρήσης και δεν επεκτείνεται σε οποιονδήποτε άλλο πέρα από τον αρχικό χρήστη του Λογισμικού για το οποίο χορηγείται Άδεια Χρήσης.

8. ΜΗ ΠΑΡΟΧΗ ΕΓΓΥΗΣΕΩΝ.  Η ΠΕΡΙΟΡΙΣΜΕΝΗ ΕΓΓΥΗΣΗ ΠΟΥ ΕΜΦΑΝΙΖΕΤΑΙ ΠΑΡΑΠΑΝΩ ΑΠΟΤΕΛΕΙ ΤΗ ΜΟΝΗ ΕΓΓΥΗΣΗ ΠΟΥ ΠΑΡΕΧΕΤΑΙ ΣΕ ΕΣΑΣ ΚΑΙ ΠΑΡΕΧΕΤΑΙ ΑΝΤΙ ΟΠΟΙΩΝΔΗΠΟΤΕ ΑΛΛΩΝ ΕΓΓΥΗΣΕΩΝ, ΠΡΟΫΠΟΘΕΣΕΩΝ, ΔΗΛΩΣΕΩΝ, ΔΕΣΜΕΥΣΕΩΝ, ΟΡΩΝ ΚΑΙ ΥΠΟΧΡΕΩΣΕΩΝ ΜΗ ΡΗΤΑ ΠΡΟΒΛΕΠΟΜΕΝΩΝ ΑΠΟ ΤΗ ΝΟΜΟΘΕΣΙΑ, ΤΑ ΣΥΝΑΛΛΑΚΤΙΚΑ ΗΘΗ Ή ΑΠΟ ΑΛΛΟΥ, Η ΕΦΑΡΜΟΓΗ ΤΩΝ ΟΠΟΙΩΝ ΑΠΟΚΛΕΙΕΤΑΙ ΔΙΑ ΤΗΣ ΠΑΡΟΥΣΑΣ ΣΤΗΝ ΜΕΓΑΛΥΤΕΡΗ ΕΚΤΑΣΗ ΠΟΥ ΕΠΙΤΡΕΠΕΙ Ο ΝΟΜΟΣ.

9. ΠΕΡΙΟΡΙΣΜΟΣ ΕΥΘΥΝΗΣ:  ΣΤΟ ΜΕΓΙΣΤΟ ΔΥΝΑΤΟ ΒΑΘΜΟ ΠΟΥ ΕΠΙΤΡΕΠΕΙ Ο ΝΟΜΟΣ, Η CANON, ΟΙ ΘΥΓΑΤΡΙΚΕΣ ΤΗΣ, ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΟΙ ΑΝΤΙΣΤΟΙΧΟΙ ΤΟΥΣ ΔΙΑΝΟΜΕΙΣ ΚΑΙ ΑΝΤΙΠΡΟΣΩΠΟΙ Ή ΟΙ ΑΔΕΙΟΠΑΡΟΧΟΙ ΤΗΣ CANON ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΕΥΘΥΝΟΝΤΑΙ ΑΠΕΝΑΝΤΙ ΣΑΣ ΓΙΑ ΑΠΟΖΗΜΙΩΣΗ ΕΞΑΙΤΙΑΣ ΟΠΟΙΑΣΔΗΠΟΤΕ ΑΜΕΣΗΣ, ΕΜΜΕΣΗΣ, ΕΠΑΚΟΛΟΥΘΗΣ, ΤΥΧΑΙΑΣ, ΕΙΔΙΚΗΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΕΝΔΕΙΚΤΙΚΑ ΖΗΜΙΑΣ ΠΡΟΕΡΧΟΜΕΝΗΣ ΑΠΟ ΑΠΩΛΕΙΑ ΕΜΠΟΡΙΚΩΝ ΚΕΡΔΩΝ, ΔΙΑΚΟΠΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ Ή ΑΠΩΛΕΙΑ ΕΜΠΟΡΙΚΩΝ ΠΛΗΡΟΦΟΡΙΩΝ), ΑΝΕΞΑΡΤΗΤΑ ΑΠΟ ΤΗΝ ΠΛΗΡΟΦΟΡΗΣΗ Ή ΜΗ ΤΗΣ CANON, ΤΩΝ ΘΥΓΑΤΡΙΚΩΝ ΤΗΣ, ΤΩΝ ΣΥΝΔΕΟΜΕΝΩΝ ΜΕ ΑΥΤΗΝ ΕΤΑΙΡΕΙΩΝ, ΤΩΝ ΑΝΤΙΣΤΟΙΧΩΝ ΤΟΥΣ ΔΙΑΝΟΜΕΩΝ ΚΑΙ ΑΝΤΙΠΡΟΣΩΠΩΝ Ή ΤΩΝ ΑΔΕΙΟΠΑΡΟΧΩΝ ΤΗΣ CANON ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΕΠΕΛΕΥΣΗΣ ΤΩΝ ΕΝ ΛΟΓΩ ΖΗΜΙΩΝ.  ΣΕ ΚΑΘΕ ΠΕΡΙΠΤΩΣΗ, Η ΠΡΟΚΥΠΤΟΥΣΑ ΑΠΟ ΤΗΝ ΠΑΡΟΥΣΑ ΣΥΜΦΩΝΙΑ Ή ΣΕ ΣΧΕΣΗ ΜΕ ΑΥΤΗ ΣΥΝΟΛΙΚΗ ΕΥΘΥΝΗ ΤΗΣ CANON, ΕΚ ΜΕΡΟΥΣ ΤΗΣ ΙΔΙΑΣ ΚΑΙ ΤΩΝ ΘΥΓΑΤΡΙΚΩΝ ΤΗΣ, ΤΩΝ ΣΥΝΔΕΟΜΕΝΩΝ ΜΕ ΑΥΤΗΝ ΕΤΑΙΡΕΙΩΝ, ΤΩΝ ΑΝΤΙΣΤΟΙΧΩΝ ΤΟΥΣ ΔΙΑΝΟΜΕΩΝ ΚΑΙ ΑΝΤΙΠΡΟΣΩΠΩΝ, ΚΑΘΩΣ ΚΑΙ ΟΠΟΙΩΝΔΗΠΟΤΕ ΑΔΕΙΟΠΑΡΟΧΩΝ ΤΗΣ CANON, Η ΟΠΟΙΑ ΕΙΝΑΙ ΕΝΔΟΣΥΜΒΑΤΙΚΗ, ΑΔΙΚΟΠΡΑΚΤΙΚΗ (ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ, ΚΑΙ ΤΗΣ ΕΥΘΥΝΗΣ ΑΠΟ ΑΜΕΛΕΙΑ) Ή ΑΛΛΗΣ ΦΥΣΕΩΣ, ΠΕΡΙΟΡΙΖΕΤΑΙ ΣΤΑ ΠΕΝΤΕ ΔΟΛΑΡΙΑ ΗΝΩΜΕΝΩΝ ΠΟΛΙΤΕΙΩΝ (5,00 $ Η.Π.Α.) Ή ΤΟ ΑΝΤΙΣΤΟΙΧΟ ΠΟΣΟ ΣΤΟ ΣΧΕΤΙΚΟ ΤΟΠΙΚΟ ΝΟΜΙΣΜΑ.

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΕΠΗΡΕΑΖΕΙ ΤΑ ΕΚ ΤΟΥ ΝΟΜΟΥ ΑΠΟΡΡΕΟΝΤΑ ΔΙΚΑΙΩΜΑΤΑ ΤΩΝ ΚΑΤΑΝΑΛΩΤΩΝ.

10. Γενικά: Η παρούσα Συμφωνία συνιστά το σύνολο της συμφωνίας μεταξύ της Canon και εσάς, σχετικά με το Λογισμικό για το οποίο χορηγείται Άδεια Χρήσης, και υπερισχύει όλων των προηγουμένων προφορικών ή γραπτών δηλώσεων, συμφωνιών ή συνεννοήσεων, σχετικά με το Λογισμικό για το οποίο χορηγείται Άδεια Χρήσης.  Κανένα από τα μέρη δεν θα έχει καμία αξίωση για αποζημίωση για οποιαδήποτε δήλωση έγινε σε αυτό και στην οποία βασίστηκε προκειμένου να συνάψει την παρούσα Συμφωνία (εκτός εάν η εν λόγω δήλωση ήταν απατηλή) και η μόνη αξίωση του εν λόγω μέρους για αποζημίωση θα είναι για ενδοσυμβατική ευθύνη, όπως αυτή προβλέπεται στην παρούσα Συμφωνία.

Εάν σε οποιαδήποτε χρονική στιγμή, αρμόδιο δικαστήριο κηρύξει οποιοδήποτε μέρος της παρούσας Συμφωνίας ολικά ή μερικά παράνομο, άκυρο ή μη εκτελεστό για οποιονδήποτε λόγο, σύμφωνα με το νόμο οποιασδήποτε δικαιοδοσίας, το γεγονός αυτό δεν θα έχει επιρροή στη νομιμότητα, εγκυρότητα ή δυνατότητα εκτέλεσης οποιουδήποτε άλλου όρου της παρούσας.

Η παράλειψη ή καθυστέρηση εκ μέρους της Canon να ασκήσει οποιοδήποτε δικαίωμα, εξουσία ή ένδικο μέσο βάσει της παρούσας Συμφωνίας, δεν θα συνιστά, σε καμία περίπτωση, παραίτησή της από το εν λόγω δικαίωμα, εξουσία ή ένδικο μέσο.

Καμία τροποποίηση στην παρούσα Συμφωνία δεν θα ισχύει εάν δεν είναι γραπτή και υπογεγραμμένη από εξουσιοδοτημένο αντιπρόσωπο της Canon.

Οι όροι της παρούσας Συμφωνίας, καθόσον αυτή αφορά τις θυγατρικές της εταιρείες ή/και τις συνδεόμενες με αυτήν εταιρείες, δύνανται να εκτελούνται άμεσα από τις εν λόγω θυγατρικές της εταιρείες ή/και τις συνδεόμενες με αυτήν εταιρείες.

Ειδοποίηση Περιορισμένων Δικαιωμάτων της Κυβέρνησης των Η.Π.Α.
Το Λογισμικό αποτελεί "εμπορικό στοιχείο", όπως ο συγκεκριμένος όρος ορίζεται στο 48 C.F.R. 2.101 (Οκτ. 1995), το οποίο αποτελείται από “εμπορικό λογισμικό υπολογιστή” και “τεκμηρίωση εμπορικού λογισμικού υπολογιστή”, όπως οι εν λόγω όροι χρησιμοποιούνται στο 48 C.F.R. 12.212 (Σεπτ. 1995).  Σύμφωνα με το 48 C.F.R. 12.212 και 48 C.F.R. από το 227.7202-1 έως το 227.7202-4 (Ιούνιος 1995), όλοι οι Τελικοί Χρήστες της Κυβέρνησης των Η.Π.Α. αποκτούν το Λογισμικό μόνο με τα συγκεκριμένα δικαιώματα που ορίζονται στο παρόν έγγραφο.  Κατασκευαστής είναι η Canon Inc./ 30-2, Shimomaruko 3-chome, Ohta-ku, Tokyo 146-8501, Ιαπωνία.
