# Η οθόνη Επιλέξτε δίκτυο (SSID)

Εάν η σύνδεση μεταξύ του εκτυπωτή και του ασύρματου δρομολογητή δεν μπορεί να δημιουργηθεί αυτόματα, εμφανίζεται η οθόνη Επιλέξτε δίκτυο (SSID) (Select Network (SSID)).

Ακολουθώντας τα παρακάτω βήματα, συνδέστε τον εκτυπωτή και τον ασύρματο δρομολογητή.

1. Επιλέξτε το όνομα δικτύου (SSID) του ασύρματου δρομολογητή στον οποίο θέλετε να συνδεθείτε από τη λίστα Όνομα δικτύου (SSID): (Network Name (SSID):).

   Εάν ο ασύρματος δρομολογητής δεν εμφανίζεται στη λίστα, ακολουθήστε τις οδηγίες στην ενότητα Ο ασύρματος δρομολογητής δεν είναι διαθέσιμος στη λίστα Όνομα δικτύου (SSID).

2. Κάντε κλικ στο κουμπί Επόμενο (Next).

   Εάν δεν χρησιμοποιείτε τύπο κρυπτογράφησης, δεν είναι απαραίτητα τα παρακάτω βήματα.

3. Εισαγάγετε τον κωδικό πρόσβασης του ασύρματου δρομολογητή στο πεδίο Κωδικός πρόσβασης: (Password:).

   Πληκτρολογήστε το χαρακτήρα που θέλετε να εισαγάγετε. Η εισαγωγή χαρακτήρων γίνεται με διάκριση πεζών-κεφαλαίων.

   Εάν χρησιμοποιείτε σύνδεση WEP, ορίστε επίσης το Αναγνωριστικό κλειδιού WEP: (WEP Key ID:).

4. Κάντε κλικ στο κουμπί Επόμενο (Next).

## Ο ασύρματος δρομολογητής δεν είναι διαθέσιμος στη λίστα Όνομα δικτύου (SSID)

Εάν ο ασύρματος δρομολογητής δεν είναι διαθέσιμος στη λίστα Όνομα δικτύου (SSID): (Network Name (SSID):), για παράδειγμα όταν έχει οριστεί η κρυφή λειτουργία, ακολουθήστε τα παρακάτω βήματα για να προσθέσετε τον ασύρματο δρομολογητή.

1. Επιλέξτε Άλλα δίκτυα (Other networks) από τη λίστα Όνομα δικτύου (SSID): (Network Name (SSID):).

2. Κάντε κλικ στο κουμπί Επόμενο (Next).

3. Εισαγάγετε το όνομα δικτύου (SSID) στο πεδίο Όνομα δικτύου (SSID): (Network Name (SSID):).

4. Επιλέξτε πρωτόκολλο από την ενότητα Τύπος κρυπτογράφησης: (Encryption Type:).

   Εάν δεν χρησιμοποιείτε τύπο κρυπτογράφησης, επιλέξτε Να μην χρησιμοποιηθεί (Do not use) και προχωρήστε στο βήμα 6.

   Εάν χρησιμοποιείτε σύνδεση WEP, ορίστε επίσης τις επιλογές Μήκος κλειδιού WEP: (WEP Key Length:), Μορφή κλειδιού WEP: (WEP Key Format:) και Αναγνωριστικό κλειδιού WEP: (WEP Key ID:).

5. Εισαγάγετε τον κωδικό πρόσβασης του ασύρματου δρομολογητή.

6. Κάντε κλικ στο κουμπί Επόμενο (Next).

Σημείωση

- Ο κωδικός πρόσβασης ενδέχεται να αναφέρεται ως κλειδί ασφαλείας ή φράση πρόσβασης.
- Για πληροφορίες σχετικά με τις προεπιλεγμένες τιμές για το όνομα δικτύου (SSID) και τον κωδικό πρόσβασης ή για τον τρόπο ελέγχου των τρεχουσών καθορισμένων τιμών, ανατρέξτε στο εγχειρίδιο που συνόδευε τον ασύρματο δρομολογητή.
- Εμφανίζονται SSID για τη ζώνη συχνότητας 2,4 GHz για το όνομα δικτύου (SSID). Εάν ο εκτυπωτής σας υποστηρίζει τη ζώνη συχνότητας 5 GHz, εμφανίζονται επίσης SSID, για τη ζώνη συχνότητας 5 GHz.