# Merknader om Wi-Fi-tilkobling

Viktig!

- Hvis en enhet som er koblet til Internett via en trådløs ruter, kobles til en skriver i Direkte tilkobling (Direct Connection)-modus, deaktiveres den eksisterende tilkoblingen mellom enheten og den trådløse ruteren. I tilfellet kan tilkoblingen til enheten automatisk endres til en mobildatatilkobling avhengig av enheten din. Når du kobler til Internett ved hjelp av en mobildatatilkobling, kan kostnader tilkomme avhengig av kontrakten din.

  - Når du kobler en enhet til skriveren ved hjelp av Direkte tilkobling (Direct Connection), lagres tilkoblingsinformasjonen i Wi-Fi-innstillingene. Enheten kan kobles til skriveren automatisk selv etter å ha koblet den fra, eller etter å ha koblet den til en annen trådløs ruter.
  - Hvis du ikke vil at skriveren skal kobles til automatisk i Direkte tilkobling (Direct Connection)-modus, kan du endre tilkoblingsmodusen etter at du har brukt skriveren, eller velge bort automatisk tilkobling i Wi-Fi-innstillingene for enheten.
    Hvis du vil vite mer om hvordan du endrer innstillingene til enheten, kan du se i håndboken som fulgte med enheten, eller kontakte produsenten.

- Avhengig av miljøet ditt kan Internett-tilkoblingen bli utilgjengelig hvis du kobler en enhet til skriveren ved hjelp av Direkte tilkobling (Direct Connection). Hvis det skjer, kan du ikke bruke nettjenestene for skriveren.
- Hvis en enhet allerede er koblet til et nettverk, kan du ikke koble den til en skriver i Direkte tilkobling (Direct Connection)-modus. Deaktiver tilkoblingen til nettverket, og fortsett med konfigureringen.
- I Direkte tilkobling (Direct Connection)-modus kan du koble til inntil fem enheter samtidig. Hvis du forsøker å koble til en sjette enhet mens fem enheter allerede er tilkoblet, vil en feilmelding vises.
  Hvis en feilmelding vises, kobler du fra enheten som ikke bruker skriveren, og gjør deretter innstillingene på nytt.
- Enheter som er koblet til skriveren ved hjelp av Direkte tilkobling (Direct Connection), kan ikke kommunisere med hverandre.
- Firmwareoppdateringer for skriveren er ikke tilgjengelige ved bruk av Direkte tilkobling (Direct Connection).
- Når en enhet er koblet til skriveren uten bruk av en trådløs ruter, og du ønsker å konfigurere den på nytt ved hjelp av den samme tilkoblingsmåten, må du koble den fra først. Koble fra tilkoblingen mellom enheten og skriveren i skjermbildet for Wi-Fi innstillinger.